_:ne9185882e94640939f4643ed190a282exb0
<http://schema.org/articleBody>
"Lúpanie varených vajec sa často zmení na nočnú moru. So škrupinkou sa totiž často oddeľujú aj uvarené bielky a z pekného vajca vám v dlani ostane akési neforemné, malé čudo. Máme pre vás zopár tipov, ako sa tomu vyhnúť. \n\nAko dlho variť vajíčka\nPredtým, než prezradíme, ako vždy ľahko a úspešne olúpať vajíčka, máme pre vás zaujímavé video, v ktorom si môžete pozrieť, ako vyzerá vajce v každej minúte varu. Možno vám to pomôže, získať lepší časový odhad v tom, ako dlho variť vajíčka, aby ste dosiahli požadovanú konzistenciu (zdroj: dobruchut.sk):\n\nVarenie vajec je individuálne\nUvariť vajcia je menšia veda. Mnohí odborníci sa nevedia zhodnúť na tom, ako dlho ich variť, či ich pridávať už do vriacej alebo studenej vody, či ich určitý čas pred varením vytiahnuť z chladničky a podobne.\nDve neporušiteľné pravidlá pri varení vajec\nPravdou je, že každý z nás má na varenie vajíčok vlastnú metódu. Existujú však dve základné pravidlá, ktoré by mal dodržať každý. Pomôžu nielen uvariť tie najlepšie vajíčka, ale tiež ľahšie ich olúpať:\n1) Vajcia musia byť úplne ponorené vo vode\nMožno sa vám toto pravidlo zdá jasné a úplne zbytočné vôbec ho spomínať. Ale chceme sa uistiť, že vajcia zalievate dostatkom vody – to znamená aspoň dva centimetre nad ich povrch.\n\nVoda sa totiž počas varenia intenzívne odparuje a môže sa stať, že vajíčka ktoré boli na začiatku varu úplne ponorené, na konci varenia vytŕčajú nad hladinu. To potom spôsobí ich nerovnomerné uvarenie a ťažšie lúpanie.\n2) Vajcia treba po uvarení schladiť\nOkamžitým ochladením v studenej vode, nielen zastavíte varenie vajec a zabezpečíte si tak ich požadovanú konzistenciu, ale tiež pripravte vajíčka na ľahšie olúpanie.\nDo vody k vajíčkam pridajte kvapku octu\nA nakoniec ešte jedna cenná rada, na ktorú mnohí nedajú dopustiť. Kvapka octu do vody, v ktorej varite vajíčka, napomôže ich jednoduchšiemu olúpaniu, dokonca aj v prípade, že sa jedná o úplne čerstvé vajcia, ktoré sa vždy lúpu ťažšie.\n\nPrečo? Kyselina octová dokáže rozložiť hydrogénuhličitan vápenatý, ktorý sa nachádza vo vaječných škrupinách a to pomôže ľahšiemu procesu lúpania.\nEšte viac overených tipov na prípravu nielen varených vajec spolu s receptami nájdete tu:\n"
<https://recepty.aktuality.sk/clanok/1772/takto-lahko-olupete-varene-vajicka-staci-do-vody-pridat-tuto-jednu-surovinu/?AT=wgt.article_clanok-najnovsie.c.x...A.>